Polaris Media

Polaris Media ASA er et skandinavisk børsnotert mediehus- og trykkerikonsern. Selskapet ble etablert 20. oktober 2008 ved en fusjon mellom Adresseavisen Gruppen og Harstad Tidende-gruppen.

Polaris Media eier 49 mediehus i Norge og 15 mediehus i Sverige. De største er Göteborgs-Posten, Adresseavisen og Fædrelandsvennen. Polaris Media eier også syv trykkerier og fem regionale distribusjonsselskaper i Norge, samt ett distribusjonsselskap i Sverige. I tillegg eier Polaris Media blant annet 10 % av Finn.no og 34 % av Helthjem Netthandel.    

Konsernets mediehus hadde i 2021 i gjennomsnitt 974 000 daglige brukere på mobil og gjennomsnittlig 266 millioner sidevisninger per måned. Ved utgangen av 2021 hadde mediene 591 000 registrerte abonnenter.

Per Axel Koch er konsernsjef og Trond Berger er styreleder.

Schibsted ASA er største aksjonær i Polaris Media med 29 % av aksjene. Aksjekapitalen er på  kroner.

 Historie 
Etablering
Dannelsen av Polaris Media henger sammen med Schibsteds arbeid med å etablere Media Norge. I 2006 var det et prosjekt for å skape en felles eiermessig overbygning for Aftenposten og regionsavisene Adresseavisen, Bergens Tidende, Stavanger Aftenblad og Fædrelandsvennen, hvor Schibsted skulle være største eier. Dette prosjektet lot seg ikke gjennomføre da eierskapsloven satte en begrensning på eierskap av maksimum én tredjedel av det samlede avisopplaget i landet. De fem regionsavisene sammen med de øvrige avisene i Schibsted-konsernet utgjorde nær 37 prosent av totalopplaget i 2005. Som følge av dette fortsatte prosessen med å etablere Media Norge uten at Adresseavisen var en del av fusjonen.

Adresseavisen Gruppen valgte da å gå sammen med Harstad Tidende-gruppen om en fusjon. Arbeidet resulterte i at Polaris Media ble etablert og børsnotert i 2008. I fusjonen inngikk en rekke mindre aviser eid av de to konsernene, og Polaris Media ble dermed det største mediekonsernet i Midt- og Nord-Norge.

Vekst
I 2009 kjøpte Polaris Media opp Edda Medias enheter på Nordvestlandet. Polaris Media betalte 675 millioner for Sunnmørsposten AS, Romsdals Budstikke AS, Eddas trykkerivirksomhet i Ålesund, og Eddas distribusjonsvirksomhet i Møre og Romsdal. Kjøpet gjorde Polaris Media til landets tredje største aviskonsern.

I 2019 ble Polaris Media et skandinavisk mediehus- og trykkerikonsern da de kjøpte seg inn i Stampen Media, Sveriges femte største mediekonsern. Oppkjøpet innebar at Polaris Media sammen med de svenske medieselskapene NWT Gruppen og VK Media overtok 51 prosent av aksjene i selskapet. I 2021 ble de øvrige minoritetsaksjonærene kjøpt ut, og Polaris Media eier nå 70 prosent av aksjene i Stampen Media.

Polaris Media fortsatte veksten sin i 2020 med å etablere seg på Sør- og Vestlandet. I september 2019 ble det kjent at Polaris Media og Agderposten Medier inngikk en avtale om sammen å etablere og utvikle Polaris Media Sør, et nytt regionalt mediehuskonsern, med virkning fra 1. januar 2020. Konsernet ble etablert med utgangspunkt i Agderposten Mediers mediedivisjon (inklusiv trykk og distribusjon) og Schibsteds mediehus og distribusjon i Vest-Agder. I juni 2020 ble Polaris Media hovedaksjonær i Mediehuset Sunnhordland, og i forbindelse med dette oppkjøpet ble Polaris Media Vest etablert.

Mars 2021 inngikk Polaris Media og Mentor Medier en strategisk samarbeidsavtale, og Polaris Media kjøpte 12 % av aksjene i Mentor Medier.

Organisasjon
I Norge er Polaris Media det ledende medie- og trykkerikonsernet på Sørlandet og fra Nordvestlandet til Finnmark. Konsernet har også en ledende posisjon på vestkysten av Sverige. Virksomheten er organisert i åtte hoveddatterselskaper:
 Polaris Media Midt-Norge
 Polaris Media Nord-Norge
 Polaris Media Nordvestlandet
 Polaris Media Sør
 Polaris Media Vest
 Polaris Trykk
 Polaris Distribusjon
 Stampen Media
I tillegg eier Polaris Media strategiske posisjoner i selskaper som Finn.no (10 %), Helthjem Netthandel (34 %), Mentor Medier (12 %), Good Game (22 %), Folkeinvest (20 %), Elekt (10 %),  Avisa Nordland (38 %), Cxense (5 %), Fanbooster (10 %) og Trønder-Avisa (35 %).

 Mediehus 
+Oversikt over Polaris Medias mediehusPolaris Media Midt-NorgePolaris Media Nord-NorgePolaris Media NordvestlandetPolaris Media SørPolaris Media VestStampen MediaAdresseavisenAltapostenDrivaAgderpostenBømlo-NyttAlingsås TidningBladetAndøypostenFjordabladetFædrelandsvennenSunnhordlandAlingsåsKurirenBrønnøysunds AvisFolkebladetFjordenes TidendeGrimstad AdressetidendeBygdanyttBohusläningenFosna-FolketFramtid i NordFjordingenLillesands-PostenAskøyværingenGöteborgs-PostenFrøya.noHarstad TidendeFjukenLindesnesRandaberg24Hallands NyheterGauldalsposteniTromsøMøre-NyttListerStrilenHallandspostenHitra-FrøyaRuijan KaikuNyssVardenVestNyttKungsbacka-PostenInnherredVesterålen OnlineNytt i UkaVennesla TidendeØypostenKungälvs-PostenMediehuset OppVesteraalens AvisRomsdals BudstikkeLerums TidningSteinkjer24VåganavisaSunnmørspostenLokaltidningen STOStjørdals-NyttVestlandsnyttMölndals-PostenSør-TrøndelagViggaST tidningenTrønderbladetVikebladet VestpostenStrömstads TidningÅndalsnes AvisTTELAVarbergsposten
Polaris Media er også tilknyttet tre andre mediehus, Dølen, Ávvir og Grenda.

 Trykkeri 
Trykkerivirksomheten er samlet i Polaris Trykk, som består av:



 Polaris Trykk Arendal 




I tillegg eier Polaris Trykk 38 % av Amedia Trykk Bodø.

Referanser

 Eksterne lenker 



Kategori:Selskaper notert på Oslo Børs

Kategori:Selskaper etablert i 2008
Kategori:Næringsliv i Trondheim